google/wiki40b huggingface dataset:
Tilkoblingsagent

En tilkoblingsagent (engelsk: connection broker) er en programvare som styrer datatilkoblinger mellom brukere (klienter) og virtuelle skrivebordløsninger. Tilkoblingsagenten vil kunne fortelle klientene om tilgjengelige virtuelle skrivebord og oppgi adressen til disse, samt aktivere og deaktivere skrivebordene. En viktig fordel ved denne løsningen er at maskinvareressursene blir bedre utnyttet og fordelt mellom ulike behov.
Lucifers evangelium

Lucifers evangelium er en spenningsroman av den norske forfatteren Tom Egeland, utgitt av Aschehoug i 2009.
Det er hans tredje bok i serien om arkeologen Bjørn Beltø, og Egeland ble tildelt Rivertonprisen 2009 for boken.
Nicholas Patrick Stephen Wiseman

Bakgrunn

Nicholas Wiseman var sønn av James Wiseman, kjøpman fra Waterford, og som da bodde i Sevilla, og hans andre hustru, Xaviera Strange, som også kom fra Waterford. Ham kom som seksåring til de britiske øyer. Der fikk han i perioden 1808-18 skoleundervisning i noen katolske læreanstalter; i Waterford og ved Ushaw College i Durham. Han studerte videre som prest i Irland, og så ved Collegium Anglorum (English College) i Roma.

Prest

Etter ved 22 års alder å ha tatt doktorgrad i teologi i 1824 ble han presteviet 19. mars 1825. Han ble så professor i orientalske språk ved  universitetet i Roma. Samtidig var viserektor ved English College, og ble dets rektor i 1829.
Etter å ha blitt underrettet om Oxfordbevegelsen ved besøk i Roma av John Henry Newman og Richard Hurrell Froude i 1833, returmerte han i 1835 til England, fylt av iver etter å utnytte traktarianismen helt til til full tilslutning til Roma.

Biskop

Mest fremgang hadde han i sine forehavender etter at han i 1840 var blitt biskop og koadjutor til den apostoliske vikarn. Ved sin smidighet underlettet han John Henry Newmans konvertering til den katolske tro i 1845. 
I 1847 framla han for paven et forslag til fullstendig gjenopprettelse av den katolske kirke i England med den gamle kirkelige inndelning i 12 bispeseter, et forslagf som pave Pius IX gav sin tilslutning til i et apostolske skriv den 24. september 1850.

Kardinal

Dette skritt framkalte stor oppstandelse i England, og da samtidig Wiseman ble utnevnt til kardinal og til erkebiskop av Westminster ble satt i spissen for den romersk-katolske kirke i England, anså regjeringen at den burde skride inn overfor disse pavelige overgrep, og forbød ved den såkalt kirkotittelbillen av 1851 antagenlsen av  biskoppelig tittel lånt fra noe sted innen Storbritannias område, uten at det var fitt en lovdormelig tillatelse til dette. Bevnte lov ble imidlertid uten politisk betydning. Wiseman bar fortsatt sin tittel og fortsatte uforstyrret sin virksomhet ved å fastere organisere den katolske kirken i England, og med ytterligere å styrke og utvide den katolske misjon («den romerske propaganda») derr. Han kom stadig mer under Henry Edward Mannings innflytelse.
Eritina

Utseende

Små til middelsstore, vanligvis brune eller brungule sommerfugler.
De tre slektene ser noe ulike ut, selv om DNA-analyser tyder på at de er beslektet.
Erites-artene er litt smalvingede, lysbrune sommerfugler med takkete ytterside på bakvingene. Oversiden er brun med små øyeflekker langs forvingenes ytterkant og større flekker på bakvingene. Undersiden er gråaktig med to oransje siksak-tverrbånd som går over begge vingepar. Også på undersiden er det øyeflekker langs vingenes ytterkant, den bakerste flekken på forvingen er større enn de andre.
Orsotriaena-artene er mørkbrune med avrundede vinger. På undersiden har de en smal, hvit tverrstripe som går over begge vingepar.
Zipaetis-artene er mørkbrune. På oversiden er det hvite skråbånd både på for- og bakvingene. På undersiden er det øyeflekker langs ytterkanten, de på bakvingene er størst.

Levevis

Larvene lever for det meste på gress. Satyrini er ikke spesielt raske eller utholdende flygere, og det fleste artene er temmelig stedbundne. De fleste besøker sjelden blomster, og mange holder seg helst på litt skyggefulle steder.
Hadelandsdialekt

Hadelandsdialekt er ei norsk dialekt som snakkes i distriktet Hadeland, et landskap i Oppland fylke som utgjøres av kommunene Gran, Lunner og Jevnaker.

Fonologi

Hadelandsk har opprinnelig ganske store forskjeller i uttale i forhold til bokmål. Internt i de tre kommunene og de mange bygdene er det også store forskjeller.
Vanlige østlandsdialekttrekk finnes i hadelandsk, som jamning, tjukk l i både gammelnorsk rð og l. Mens opplandsdialekttrekk er i pronomene je for "jeg", hænn for "han", hu for "hun", dekk for "dere" i subjekt-form, domm (o som i stor) for "de", og denna for "denne".
Typiske trekk for hadelandsdialekten er overgangen fra a og noen ganger e og i til "æ", f.eks. og mænn for "mann", mæster for "mester", lænn for "land", "mædda" for middag, "rækti" for riktig, og hæš for "hals". I Gran kommune har -er endingen i sterke verb blir itakisert til -ir. Svak palatalisering er ikke vanlig på hadelandsbygdene, f.eks. i kvæill "kveld". Istedenfor "kommer", sier man, især i Brandbu, "kjemer". Trykklette ord som ender på -el blir til -al, som i "sykk[j]al", "nykkjal" og "sirkal". -rn blir assimilisert til -nn (bjønn og "bjørn").
Den gammelnorske "hv" gått over til "gv", som i dialekter i Numedal og Øst-Telemark. I Jevnaker by og Bjoneroa, derimot, er formen "v" og "kv", respektivt. Denne formen er på vei til å dø ut, og verningen av denne formen ønskes av språkforsker Jens Saxe Huseby.

Dativ

Eldre hadelandsk benytter seg av dativ. Bruken av dativ er begrenset til presens, men kan i tidligere tider ha vært brukt i både entall, flertall og i andre bøyningsgrader.
Bruken av dativ i hadelandsk er så godt som borte i dagligtalen, men er bevart i få forbindelser.
The World Is Not Enough

Handling

Den onde skurken Renard (Robert Carlyle) - som er følelsesmessig amputert på grunn av en kule som sitter fast inne i hjernen hans - er på jakt etter oljearvingen Elektra King (Sophie Marceau). Hun har faktisk vært kidnappet av ham en gang tidligere, men har klart å rømme. Bond blir satt på jobben med å beskytte henne, og havner i oljefeltene i Aserbajdsjan, der frk. King bygger en oljeledning til Tyrkia...
Vorstehhunder

Vorstehhund er  en fellesbetegnelse for flere ulike kontinentale fuglehunder. De regnes ikke som varieteter av samme rase, men som egne hunderaser. Vorstehhundene kan sammenlignes med såkalte pointere.

Bruksområde

Vorsteher er en fuglehund som primært avles som jakthund på fugl, men den har også kvaliteter for annen type jakt og som brukshund og familiehund.
Den er en god familiehund og regnes som flink med barn og enkel å jobbe med. Den er også en sterk og arbeidsom brukshund, som blant annet er velegnet som trekkhund og kløvhund. Det er også eksempler på at vorstehere har blitt godkjente redningshunder, blant annet for Norske Redningshunder.

Utseende, anatomi og fysikk

En vorsteh er en edel og harmonisk hund med verdig holdning. Den er stødig, rolig og avbalansert. Svakt markert nakkeknøl og moderat stopp. Øynene er middels store og mørk brun farge er ønskelig. Ørene er høyt og bredt ansatte, og de er flate og hengende tett inntil hodet. Forlemmene er rette, parallelle og muskuløse. Baklemmene er også rette og parallelle. Skal være kraftige og muskuløse. og knærne er godt vinklet. Potene skal være runde til ovale, men godt sluttet og med kraftige klør. Hunden skal ha en sterk og muskuløs rygg med et kort, bredt og muskuløst lendeparti. Underlinjen er lett opptrukket med en elegant tørr bue. Halen skal være kraftig ved roten og høyt ansatt. Den smalner av mot spissen og er av middels lengde. Bevegelsene til en vorsteh er rette og parallelle. De er jordvinnende og med godt fraspark. 

Skulderhøyden skal iflg. FCI ligge på ca. 62-66 cm hos hannhunder og ca. 58-63 cm hos tisper.
Stavanger Frikirke

Stavanger Frikirke ble opprettet i 1918, og ble lagt ned i 2015. Kirken var et lokalmenighet fra Frikirken. Stavanger Frikirke holdt til i Sandeidgaten 10, før lokalene ble solgt til Døvekirken i Stavanger. Etter dette leide Frikirken Betlehem Bedehus på Hinna, frem til menigheten ble lagt ned i 2015.
Stavanger Frikirke ble plantet fra Egersund Frikirke, og plantet videre Riska Frikirke (som igjen plantet Sandnes Frikirke), Bryne Frikyrkje (som igjen plantet Klepp Frikirke), og Randaberg Frikirke.
Løvenørn

Løvenørn var en dansk adelsslekt tilhørende sverd- og lavadelen. Slekten er utdødd.

Våpenskold

Skjoldet delt av gull og rødt ved et nedadvendt sverd. I 1. felt oppreist blå løve som holder sverdet. I 2. felt en kronet dobbeltørn i gull. På den kronede hjelm en åttetakket stjerne i gull mellom to jernkledte armer som hver svinger en nedadvendt sabel.

Familiemedlemmer

Slektens stamfar geheimeråd Poul Vendelbo Løvenørn, ble i 1711 opptatt i adelstanden med det ovennevnte våpen. 
Hans sønn, konferensråd Frederik de Løvenørn (1715-1779) var far til generaladjutant og premiermajor Ditlev Løvenørn (1743-1788) og til kontreadmiral Poul de Løvenørn (1751–1826). Sistnevntes sønn, ministerpresident ved de frie hansasteder og generalkonsul i Hamburg, geheimelegasjonsråd, kammerherre Frederik Ernst Vendelbo de Løvenørn (1789–1849), ble far til slektens siste mann, gesandt i Wien og Petrograd, Poul Ludvig Ernst de Løvenørn (1839-1922).
Fjuken

Fjuken er en ukeavis grunnlagt i 1989 som blir utgitt i Skjåk i Oppland, og som i tillegg dekker Lom og Vågå, der den også har kontorlokaler. Navnet er tatt fra elva/bekken ved samme navn som ligger i Bismo. Avisen har hovedkontor i Skjåk. 
Avisen er kjent for sitt fokus på lokal kultur og idrett, samt nærhet til befolkningen og næringslivet i Ottadalen. Dette gjør at ordførere, lokale helter og engasjerte personer ofte er å se i bygdeavisen. Sistnevnte ofte i hver eneste utgave. 
Avisen utgis utelukkende på nynorsk. 
Fjuken eies av Skjåk Mediautvikling AS som også kjøpte opp aksjene i Dølen AS i mars 2011. 
Ansvarlig redaktør er Asta Brimi (2010)
Kinesisk buddhisme

Kinesisk buddhisme (forenklet kinesisk: 汉传佛教, tradisjonell kinesisk: 漢傳佛教, pinyin: Hànchuán Fójiào) er det kollektive navnet på en rekke forskjellige skoler innenfor buddhismen som har florert i Kina siden det første århundre e.Kr. Noen ganger brukes benevnelsen Zhōngguó Fójiào; den inkluderer tibetansk buddhisme som kinesere ser på som en del av deres nasjonale tradisjon. Buddhismen har spilt en enorm rolle i dannelse av tenkesettet til det kinesiske folk, og har påvirket deres estetikk, politikk, litteratur, filosofi og medisin.
Tradisjonelt tidfestes innføringen av buddhismen til året 65 e.Kr. under Handynastiet. I århundrenes løp dukket det opp flere forskjellige skoler; tradisjonelt er det vanlig å snakke om 10 skoler, mens filologer opererer med mellom 7 og 15 skoler. Sin mest aktive og skapende periode oppnådde buddhismen under Tangdynastiet: Oversettelsen av indiske tekster ble stort sett etterhvert avsluttet, og en rekke buddhistiske mestere produserte et veld av eksegeser.
Etter at kulturrevolusjonens undertrykkelse av religion hadde lagt seg, begynte kinesisk buddhisme gradvis å vokse igjen. Gamle klostre er blitt gjenoppbygd, og flere personer velger å bli ordinert som munker og nonner.
Noahs ark

Noahs ark eller Noahs «teba» er den enorme farkosten som Gud ifølge et sagn i den hebraiske bibelen Tanakh befalte Noah å bygge sammen med sin familie og fylle med dyr for å overleve syndfloden, storflommen som Gud skapte for å utslette de syndige og gudsfravendte menneskene på jorda. De hebraiske tekstene i Tanakh danner grunnlaget for Det gamle testamentet i kristendommens Bibelen, der arken omtales i Første Moseboks kapittel 6-8. Troende har tradisjonelt tolket fortellingen om kisteskipet og flommen som en historisk hendelse, mens teologer i dag gjerne anser den som en symbolsk og belærende myte.
Ordet ark kommer fra latin arca som betyr «kiste, skrin», og brukes i bibelhistoriene både om en «stor stolpekiste» («Paktens ark») og en kjempestor husbåt (et overbygd, kasseformet skip).

Vannet

Mange religioner og kulturer har en eller annen form for sagn eller historie der man kan se likhetstrekk med vannflommen i Bibelen. Felles for dem er at det kom en stor oversvømmelse, og at noen få mennesker ble reddet i en farkost. Farkostens form og beskaffenhet varierer fra sagn til sagn, og det samme gjør antallet overlevende, og hvem som var om bord. I Gilgamesjeposet fra Mesopotamia beskrives en lignende farkost: Utnapishtim fikk lignende instrukser fra guden Ea da halvbroren Enlil ønsket å utrydde Adamu, jordskapningene, som han selv hadde vært med på å skape.

Landingen og jakten på vraket

Ifølge fortellingene i  Bibelen grunnstøtte arken i området ved Ararat ved vannflommens slutt (Første Mosebok kapittel 8 vers 4).
I det gamle Armenia, som strakte seg ned til Anatolia (dagens østlige Tyrkia), finnes fjellet Ararat. I dette fjellområdet har det blitt arrangert flere ekspedisjoner for å finne rester av arken. Den amerikanske amatørarkeologen Ron Wyatt (1933–99) er en av flere som mener å ha funnet arken ved Dogbeyazit sør for Ararat. 
Det finnes ingen vitenskapelige bevis for verken en verdensomfattende storflom eller at sagnskikkelsen Noah i det hele tatt har eksistert. Likevel har troende lett etter vraket av arken helt siden «kirkehistoriens far» Eusebius' tid omkring år 300. I nyere tid har det gjerne vært pseudoarkeologiske ekspedisjoner ledet av bokstavtro kristne.

Arken omtalt i den hebraiske bibelen

«Teba» er uttrykket brukt om Noahs ark i den hebraiske bibelen Tanákh. Teba betyr en gjenstand som er lukket på alle sider, en båt bygget som en boks, og ikke som en ark som har blitt det vanlige uttrykket på Noahs fartøy. Dette fartøyet er også beskrevet i akkadiske og assyriske skrifter som en Tzulili, et uttrykk fremdeles brukt i moderne hebraisk for å beskrive en undervannsbåt.
Damas

Utseende

Middelsstore (vingespenn ca. 50 millimeter), brune smygere med litt utydelige, lyse flekker på vingene.

Levevis

Larvene lever på gress.

Utbredelse

Slekten er utbredt i Mellom- og Sør-Amerika.
Relasjonell estetikk

Relasjonell estetikk er en teori om, og samlebetegnelse på, en rekke ulike kunstneriske uttrykk og strategier som ble utviklet fra begynnelsen av 1990-tallet. En relasjonsestetisk tilnærming til kunst betyr å vurdere et kunstverk ut fra de mellom-menneskelige relasjonene det representerer, produserer eller foreslår.
Begrepet «relasjonell estetikk» ble introdusert av den franske teoretikeren og kuratoren Nicolas Bourriaud gjennom en rekke artikler om nye tendenser i samtidskunsten på 1990-tallet, samlet i boken Esthétique relationnelle (1998). Bourriauds observasjon var at mange kunstnere på denne tiden arbeidet med sosial utveksling heller enn representasjon, uttrykk eller materialer. Relasjonell kunst er ifølge Bourriaud et sett praksiser som har som konseptuelt og praktisk utgangspunkt helheten av menneskelige relasjoner og sosiale kontekster, heller enn et uavhengig og privat rom.
Walter William Skeat

Liv og virke

Han ble født i London i 1835 og utdannet ved King's College School i Wimbledon, Highgate School og Christ's College ved Universitet i Cambridge hvor han ble medlem av i juli 1860. I 1878 fikk han Elrington og Bosworth-professorat i angelsaksisk språk ved Cambridge. Han fullførte Mitchell Kembles utgave av Anglo-Saxon Gospels, og gjorde stort forskningsarbeid i både angelsaksisk og gotisk språk, men først og fremst i mellomengelsk, og med en korrigert utgave av Geoffrey Chaucer.
Som han selv sjenerøst har uttalt ble han hovedsakelig rettledet i studiet av Chaucer av Henry Bradshaw som han skulle ha deltatt i arbeidet med den nye utgaven av Chaucer som ble planlagt i 1870 ved Universitet i Oxford, men etter å ha avslått Bradshaw tok han et tilbud om redigeringen selv. Bradshaws utholdenhet var ikke likestilt med hans dyktighet, og det kom lite ut av planleggingen, men arbeidet kom etter hvert i gang og Skeat fullførte en utgave på seks bind i 1894, et tilleggsbind av chaucerianske småstykker som ble utgitt i 1897. Han redigerte også ut en utgave av Chaucer i et bind for det jevne publikum og en egen utgave av Chaucers Avhandling om astrolabiumet (Treatise on the Astrolabe) med kyndige kommentarer.
Skeat utgave av Piers Plowman av William Langland i tre parallelle tekster som ble utgitt i 1886, og foruten Avhandling om astrolabiumet rediterte han tallrike bøker for Early English Text Society, blant annet «The Bruce», et episk diktverk om Skottlands kong Robert Bruce, av John Barbour, Pierce the Ploughman's Crede, romansene om Havelok Dansken og Guillaume de Palerme ( et fransk romantisk dikt som ble oversatt til engelsk som William of Palerne) og Ælfric av Eynshams Lives of the Saints (Helgenenes liv) i fire bind. For Scottish Text Society redigerte han Kingis Quair, vanligvis tilskrevet kong Jakob I av Skottland, og utga en utgave i to bind 1871 av poeten og forfalskeren Thomas Chatterton med en undersøkelse av kildene til de foreldet ordene som han brukte.
I Skeats rene filologiske forskning var hans mest betydningsfull arbeid Etymological English Dictionary (4 deler, 1879–1882; revidert og utvidet i 1910). Mens han forberedte sin ordliste skrev han hundrevis av korte artikler om ordenes opprinnelse (etymologi) for det Londonbaserte tidsskriftet Notes and Queries.
Han er gravlagt i gravlunden Ascension Parish Burial Ground i Cambridge; hans hustru, Bertha Clara, født den 6. februar 1840, død 15. juli 1924, er gravlagt sammen med ham. Det samme er en datter, Bertha Marion, født 30. desember 1861, død 2. desember 1948.
Spotmarked

Spotmarked er et finansmarked hvor finansielle instrumenter eller råvarer omsettes for umiddelbar levering. Det står i kontrast til et futuresmarked hvor kontrakten fullføres ved et senere tidspunkt.
Bayet gasskraftverk

Bayet gasskraftverk er et gasskraftverk under bygging ved Allier i Frankrike. Det får en installert produksjonskapasitet på 400 MW fordelt på 1 blokk / turbin. Operatør og utbygger er Alpiq. 
Anlegget blir utbygd i årene 2008–2011. Brenselstypen er naturgass.
Psephania

Utseende

Middelsstore, mørke trebukker uten påfallende metallglans. Antennene er nokså kraftige, tydelig lengre enn kroppen, den midtre delen gul. Hodet er ikke påfallende snuteformet forlenget. Pronotum er avrundet sekskantet. Dekkvingene er avsmalnende bakover, kan ha en diffus, brunrød flekk. Beina er lange og mørke, nokså slanke.

Levevis

Larvene utvikler seg i ved av løvtrær.

Utbredelse

Slekten er utbredt i Vest-Malaysia og på Borneo.
Guinobatan

Guinobatan er en kommune i provinsen Albay på Filippinene. Ved folketellingen i 2015 hadde den 82.361 innbyggere.
Den er en av åtte kommuner som grenser mot den aktive vulkanen Mayon.
Guinobatan er fødestedet til general Simon Arboleda Ola, den siste filippinske general til å overgi seg til amerikanerne etter den filippinsk-amerikanske krig.
Nonsblom

Utseende

Krypende eller opprett stengel, 5-30 cm høy. Motsatte blader som er eggformetog og har underside med brune kjertelprikker. De femtallige blomstene sitter enkeltvis i bladhjørnene på lange skaft. De er mønje- eller mursteinsrøde. 
Det fins en blåfiolett form som er svært sjelden i Norge, formen azurea. Blomstene er bare åpne noen timer midt på dagen.
Kapselen er en kuleformet lokkapsel.

Annet

Har tidliger vært brukt medisinsk, men den inneholder giftige saponiner, særlig cyklamin, som også fins hos alpefiol-artene. Den nevnes av Plinius og Dioskorides, men er lite kjent nå. Det er lite tradisjon for å bruke den i norsk folkemedisin, og den nevnes ikke av Ove Arbo Høeg. Urtekilden advarer mot medisinsk bruk, siden giftinnholdet er variabelt og vanskelig å forutse.
På engelsk heter nonsblom Scarlet Pimpernel, det er også navnet på et populært skuespill av Emma Orczy med handling fra den franske revolusjon.
Norsk rødliste for 2010  sier den kan betraktes som trygg i norsk flora. Det er usikkert om den er innført eller opprinnelig.
Doryctinae

Utseende

Små til middelsstore snyltevepser, gjerne brunaktige. Kroppsformen er avlang og slank, mange har mer eller mindre reduserte vinger. På leggen (tibia) på forbeina er det en rad av kraftige pigger.

Levevis

De er parasitoider, de fleste angriper treborende biller (særlig praktbiller), men det er også noen som lever på larver av sommerfugler og plantevepser. De er ektoparasitoider som lever på utsiden av verten. Noen arter bor i galler på planter.
Lagtingsvalget på Færøyene 1958

Lagtingsvalget på Færøyene 1958 ble avholdt 8. november 1958.
Antallet representanter endres fra 27 til 30.
Freescale 683XX

Freescale 683xx, tidligere kalt Motorola 683xx, er en familie av mikrokontrollere som bruker en Motorola 68000-basert mikroprosessorkjerne. Familien benytter et maskinvarebeskrivende språk som sørger for en forbedret fabrikasjonsprosess.
Familien består av to mikroprosessorkjerner: Motorola 68EC000 og CPU32. Instruksjonsettet til CPU32 ligner på Motorola 68020, men er uten bitfelt-instruksjoner, har enkelte instruksjoner som er unike for CPU32-kjernen, slik som instruksjoner for tabelloppslag og interpolering, og enkelte stoppmodi for begrenset energibruk.
Københavns amt (før 1970)

Københavns amt bestod opprinnelig av Sokkelund og Smørum herreder, samt en del av Ølstykke herred (som i 1800 ble lakt til Frederiksborg amt). 
I 1808 ble det tidligere Roskilde amt lagt under Københavns amt, men de ble skilt fra hverandre igjen ved Kommunalreformen 1970.
Igor Larionov

Karriere

Igor Larionov var center i den berømte KLM-rekka med Vladimir Krutov, Sergej Makarov, Alexej Kasatonov og Vjatsjeslav «Slava» Fetisov som alle spilte for CSKA Moskva. Han vant to gull (1984, 1988) for Sovjetunionen og en bronse for Russland (2002) i OL, og fire gull (1982, 1983, 1986, 1989), én sølv (1987) og én bronse i VM (1985).
Larionov ble draftet av Vancouver Canucks i 1985, men Viktor Tikhonov (trener for CSKA Moskva og landslaget) lot han ikke reise til NHL før i 1989. Larionov dro til NHL sammen med mange andre sovjetiske spillere, inkludert alle hans fire rekkekamerater. Han og Krutov havnet i Canucks i 1989. Krutov var bare én sesong i NHL og spilte bare for Canucks, mens Larionov spilte tre sesonger i Canucks. Etter hans tre årskontrakt med Canucks hadde utløpt, valgte Larionov å spille ett år i Lugano i Sveits. Han vendte tilbake til NHL og San Jose Sharks i 1993-94 der han spilte med tidligere rekkekamerat Sergej Makarov. 
Larionov ble byttet til Detroit Red Wings i 1995-96 og ble der medlem av en «Russian fiver» sammen med Vjatsjeslav Fetisov, Vladimir Konstantinov, Vjatsjeslav Kozlov og Sergej Fjodorov. I 2000 signerte han med Florida Panthers, men det ble ikke vellykket, og han vendte tilbake til Detroit Red Wings. Han spilte sin siste NHL-sesong med New Jersey Devils i 2003-04.
Larionov avsluttet sin karriere ved å spille to kamper for det svenske laget Brunflo IK i 2005-06, der han scoret ett mål og tre assist.
Larionov og Vjatsjeslav Fetisov er de eneste to spillere i verden som har vunnet OL-gull (1984, 1988), VM-gull (1982, 1983, 1986, 1989), Stanley Cup (1997, 1998, 2002), Canada Cup (1981) og junior-VM (1978, 1979).
Alasmidonta heterodon

Utbredelse

Arten finnes i Connecticut, Maryland, Massachusetts, New Hampshire, New Jersey, New York, Nord-Carolina, Pennsylvania, Vermont og Virginia. Arten kan finnes i Delaware og District of Columbia i USA og New Brunswick i Canada, men kan også være utdødd i disse områdene.
AES Los Mina gasskraftverk

AES Los Mina gasskraftverk er et gasskraftverk i Den dominikanske republikk. Det har en installert produksjonskapasitet på 236 MW. Brenselstypen er naturgass. Dette er landets nest største kraftverk.
Brattøy

Brattøy eller Abrupt Island er en øy som ligger 2,5 km øst for Langøy, øst for Øygarden og Edward VIII Bay i Antarktis. Den ble kartlagt av norske kartografer etter flyfoto tatt av Lars Christensen-ekspedisjonen, 1936–37. Det norske navnet ble oversatt av ANCA etter ANARE (Australian National Antarctic Research Expeditions) i 1954 som kartla området.